માણસા શહેરના પાલિકા તંત્ર દ્વારા લોકોના આરોગ્યને નુકશાનકારક પકોડી અને તેમાં વપરાતો લોટ, સડેલા બટાકા તેમજ ખરાબ ચણાનો મસાલો બનાવી વેચાતો હોવાની ફરિયાદને આધારે તંત્ર દ્વારા જાત-તપાસ કરી આવો જથ્થો ઝડપી પાડ્‌યો હતો. ફૂડ એન્ડ ડ્રગ્સ વિભાગના અધિકારી દ્વારા તે સમયે કરવામાં આવેલી કાર્યવાહી બાદ આવા અન્ય વેપારીઓ પર પણ તવાઇ બોલાવવામાં આવી હતી. ત્યારે હવે સંપૂર્ણ રીતે શહેરમાં પકોડીના વેચાણ પર પ્રતિબંધ મૂકી દેવામાં આવ્યો છે.